Projekts

2019.gada \_\_.\_\_\_\_\_\_\_\_\_

**Ministru kabineta instrukcija Nr.\_\_**

(prot. Nr.\_\_ \_\_.§)

**Kārtība, kādā valsts institūcijas Eiropas Savienības Strukturālo reformu atbalsta programmā piesaka un programmas koordinējošā iestāde iesniedz pieteikumus atbalsta saņemšanai Eiropas Komisijas Strukturālo Reformu atbalsta dienestam**

Izdota saskaņā ar [Valsts pārvaldes iekārtas likuma](http://www.likumi.lv/doc.php?id=63545)   
72.panta pirmās daļas 2.punktu

1. Instrukcija nosaka kārtību, kādā:

1.1. valsts institūcija piesaka pieteikumu dalībai Eiropas Savienības Strukturālo reformu atbalsta programmā (turpmāk – SRAP programma) Finanšu ministrijai kā SRAP programmas koordinējošajai iestādei Latvijā (turpmāk – koordinējošā iestāde), kas izveidota atbilstoši Ministru kabineta 2017.gada 9.augusta rīkojumam Nr.401 “Par Strukturālo reformu atbalsta programmas koordinējošās iestādes noteikšanu” un Eiropas Parlamenta un Padomes Regulai (ES) 2017/825 (2017.gada 17.maijs), ar ko laikposmam no 2017.gada līdz 2020.gadam izveido Strukturālo reformu atbalsta programmu un groza Regulas (ES) Nr.1303/2013 un (ES) Nr.1305/2013, kas grozīta Eiropas Parlamenta un Padomes Regulu (ES) 2018/1671 (2018. gada 23. oktobris), ar ko groza Regulu (ES) 2017/825, lai palielinātu Strukturālo reformu atbalsta programmas finansējumu un pielāgotu tās vispārīgo mērķi (turpmāk - SRSP regula);

1.2. koordinējošā iestāde iesniedz pieteikumu Eiropas Komisijas Strukturālo Reformu atbalsta dienestam (turpmāk – Eiropas Komisijas SRAD) dalībai SRAP programmā.

2. Valsts institūcija, kura vēlas iesniegt pieteikumu dalībai SRAP programmā, sagatavo projektu Eiropas Komisijas SRAD reformu īstenošanai ekonomikas pārvaldības procesu kontekstā, jo īpaši, lai īstenotu Eiropas semestra ietvaros sniegtās rekomendācijas, kā arī saistībā ar ES tiesību aktu ieviešanu un ekonomikas korekciju programmu īstenošanu, un nacionālo iniciatīvu īstenošanai.

3. Valsts institūcija pieteikumu dalībai SRAP programmā reģistrē Eiropas Komisijas tiešsaistes platformas vietnē https://webgate.ec.europa.eu/srss-portal/ koordinējošās iestādes noteiktajā termiņā, par kuru koordinējošā iestāde paziņo atsevišķi.

1. Valsts institūcija, lai reģistrētu pieteikumu Eiropas Komisijas tiešsaistes platformas vietnē https://webgate.ec.europa.eu/srss-portal/, veic reģistrāciju Eiropas Komisijas tiešsaistes platformā vietnē <https://webgate.ec.europa.eu/cas>, izveidojot vienotu lietotāja kontu, caur kuru centralizēti iesniedz pieteikumu dalībai SRAP programmā.
2. Valsts institūcija pēc lietotāja konta izveidošanas nosūta koordinējošajai iestādei informāciju par konta lietotāju uz e-pastu [srss@fm.gov.lv](mailto:srss@fm.gov.lv). Pēc informācijas saņemšanas koordinējošā iestāde nosūta lietotāja konta informāciju Eiropas Komisijas SRAD lietotāja tiesību piešķiršanai. Pēc lietotāja tiesību reģistrēšanas un piešķiršanas valsts institūcija reģistrē pieteikumu Eiropas Komisijas tiešsaistes platformas vietnē.

6. Valsts institūcija pirms pieteikuma reģistrācijas Eiropas Komisijas SRAD tiešsaistes platformā izvērtē savas jomas reformu prioritātes, konsultējas ar Eiropas Komisijas SRAD ekspertiem par pieteikuma izstrādi un pārliecinās, ka projekts neradīs dubultās finansēšanas risku. Reģistrējot pieteikumu Eiropas Komisijas tiešsaistes platformas vietnē, valsts institūcija norāda atbalsta prioritāti:

6.1. projekta īstenošana ir uzsākta SRAP programmas iepriekšējā ciklā un to nepieciešams turpināt,

6.2. projekts ir saistīts ar Eiropas semestra rekomendāciju un/vai ES politikas ieviešanu,

6.3. projekts ir saistīts ar nacionālo iniciatīvu īstenošanu.

7. Valsts institūciju reģistrētos projektu pieteikumus koordinējošā iestāde apkopo un atbilstoši valsts institūciju norādītajām atbalsta prioritātēm grupē atbilstoši 6.punktam, un līdz kārtējā gada 31.oktobrim iesniedz Eiropas Komisijas SRAD izvērtēšanai.

Finanšu ministrs J.Reirs

Puķītis, 67095561

guntis.pukitis@fm.gov.lv